b'\n_START_ARTICLE_\nMogolistan\n_START_PARAGRAPH_\nMogolistan o Mogholistan (literalment "pa\xc3\xads dels mongols") fou el nom donat a partir del segle XIII a l\'estepa, la plana i les muntanyes de l\'\xc3\x80sia central al nord de Transoxiana i del Sirdari\xc3\xa0, abra\xc3\xa7ant la regi\xc3\xb3 de Semire\xc4\x8dye (en turc Yeti-su = pa\xc3\xads dels set rius) amb les conques dels rius Ili i Chu, estenent-se a l\'est per les cadenes de Tien Chan i Ala Tan cap al Turquestan Oriental i Dzung\xc3\xa0ria (o sigui el modern Xinjiang). Va formar l\'ulus de Txagatai Khan i fou regit per la seva nissaga, el txagata\xc3\xafdes. No hi havia ciutats rellevants a aquest territori, terre de n\xc3\xb2mades que establien les seves ciutats en grups de tendes que es podien traslladar d\'un lloc a l\'altra, i les ciutats antigues havien estat destru\xc3\xafdes. La regi\xc3\xb3 fou anomenada tamb\xc3\xa9 Djete (que semble que vol dir "bandit" o "fora de la llei") i Kawarnas o Karaunas. Al segle XIV una branca dels txagata\xc3\xafdes va prendre el poder a la part oriental del khanat. Aquest segon khanat (Khanat oriental de Txagatai) fou conegut generalment com a khanat de Mogolistan (Moghulistan) i va durar fins a final del segle XVII.'